Казан шәһәре Авиатөзелеш районының

"Татар телендә тәрбия һәм белем бирү катнаш төрдәге 400 нче номерлы балалар бакчасы"

Муниципаль автономияле мәктәпкәчә белем учреңдениясе

**Белем һәм тәрбия бирү процессында ИКТ технологияләрен куллану**

**Тәрбияче:**

**Абзалова Л.М.**

**Казан, 2020**

**“Дәресләрдә яңа мәгълүмати технологияләр һәм актив методлар куллану - шәхесне һәрьяклап үстерүнең төп шарты”.**

**Без мәгълүматлар чолганышында яшибез һәм яңа мәгълүмати технологияләрдән башка аларны үзләштерә дә, җәмгыять үсеше өчен файдалана да алмаячакбыз. Шуңа күрә, иң беренче чиратта, без шуны үзебез аңларга һәм укучыларыбызга төшендерергә тиешбез: даими рәвештә укып, белемебезне күтәреп торганда гына, заманнан артта калмаска мөмкин. Һәм бу уку-белем алу күп очракта мөстәкыйль, үз белемеңне күтәрү рәвешендә барачак. Нәкъ менә шуңа күрә укучыларга үзлектән белем алу, чыганаклар белән эшләргә өйрәнү күнекмәләре бирү мөһим. Кызганычка каршы, без күп вакыт “ташны тауга таба этүче Сизиф хезмәте” башкарабыз, күпме генә тырышсак та, нәтиҗәсе юк дәрәҗәдә. Белемнең ни өчен кирәген үзе аңламаса, укучы аны үзләштермәячәк. Рус балаларына татар телен укыту нәкъ менә шуңа күрә авыр бара, башка предмет укытучыларына караганда, безгә икеләтә артык тырышлык куярга кирәк дисәм, килешмәүчеләр аз булыр. БРТ кертелү дә файда урынына, киресенчә, “авырткан башка тимер тарак” кебек нәтиҗә бирде, күбебез өчен шушы тестны яхшы бирдерү үзмаксатка әверелде. Ә укучы ул кирәк түгел. Безнең асыл максатыбыз укучыны сөйләмгә алып чыгу, аралашырга өйрәтү, “ватып-җимереп” булса да, үз фикерләрен җиткерә белүләренә ирешү булырга тиеш, минемчә.**

Балалар бакчасында **информацион коммуникатив технологияләрне кайларда кулланалар соң?**

* электрон документлар эшләгәндә (планнар һ.б.);
* мультимедияле программалар белән эшләгәндә;
* шөгыль , үзбелемеңне күтәрү өчен Интернет челтәре ресурсларын кулланганда;
* коллегалары белән аралашу, тәҗрибә уртаклашу өчен электрон почта аша язышканда;
* ата-аналар белән эшләгәндә, педагогик советларда, методик берләшмә утырышларында чыгыш ясаганда;
* интернет челтәрендәге профессиональ форумнарда катнашканда, профессиональ ассоциацияләрдә эшләгәндә;
* дистанцион конкурс, олимпиада, конференцияләрдә катнашканда;
* дистанцион белем алганда (квалификацияне күтәрү курслары) .

**Балаларны ничек сөйләмгә, аралашуга алып чыгарга? Нәрсәләргә игътибар итәргә, нинди яңа алымнар кулланганда нәтиҗәгә ирешеп була? Ничек үзебез биргән мәгълүматны балалар хәтерендә калдырырга, тормышта, яңа шартларда кулланырга өйрәтергә? Алга таба ул бу белемнәрне кайда кулланачак? Башта үзебезгә шушы сорауларга җавап табарга кирәктер, минемчә.**

**Иң кирәкле һәм иң авыр эш төрләре ниләр соң? Галимнәр түбәндәгеләрне ассызыклый:**

**Балаларның игътибарын җәлеп итү (бүгенге ФГОС таләпләре буенча моны мотивлаштыру дип атыйлар).**
**Теманың, җиткерергә теләгән идеябезнең актуальлеген формалаштыру (дәрескә бит асылда бу теманың, проблеманың ни өчен кирәген аңламаган укучылар килә. Бу урында Б.Н.Алмазовның “Тәрбия – котылгысыз конфликт, чөнки ул нәрсә телимгә каршы, нәрсә тиешне, кирәкне эшләргә мәҗбүр итү” дигән сүзләрен китереп үтәсем килә. Ягъни без проблемалы ситуация тудырырга, укучыны бу теманың кирәклегенә инандырырга тиешбез).**
**Нәтиҗәне күрергә өйрәтү (максатларны билгеләтү: моны үзләштерсәк, без нәрсәгә ирешәчәкбез, киләчәктә аны ничек кулланачакбыз? Искәрмә ясап китәсем килә, бу татар теле алдында гына торган бурыч түгел, гомумән, дөнья педагогикасы өйрәнә торган мәсьәлә. Мәсәлән, Финляндиядә балалар бакчасында балалар кечерәк төркемнәргә оешып проектор аша бик кызык видео, мулҗтфилҗмнар карыйлар, шөгыльләрдәге темаларга кулланган проектларны карыйлар.**

**Ниндидер гамәлләр эшләргә теләк уяту. Моны ничек эшләргә?**

**Актив бәяләү методы (метод активной оценки) өлешчә моңа нигез була ала. Яңа информацион технологияләр куллану – заман таләбе. Галимнәр хәтердә калдыру мөмкинлекләре пирамидасын төзегәннәр.**

**Әлеге пирамидадан күренгәнчә, балалар үзләре ишеткән 10% ын гына истә калдыралар. Тәрбиячедән яки башкалардан ишеткәннең 20%ы исләрендә кала. Күргән мәгълүматның 30% истә кала. 50% мәгълүматны бала күрү һәм ишетү аша хәтердә калдыра ала. Әгәр үзе сөйләсә 80% ы бала хәтерендә калырга мөмкин икән. 90% ка - бала үзе эшләгәндә ирешеп була. Күргәнебезчә, презентацияләр ясату, проект эшчәнлегенә тарту шактый нәтиҗәгә ирешергә мөмкинлек бирә икән.**

**Компьютер һәм шуның белән бергә мәгълүмати технологияләр куллану, балага гына түгел, хәтта тәрбиячегә үзенә дә үсәргә киң мөмкинлекләр бирә. Юкка гына белем бирү процессын компьютерлаштыру – мәгариф үсешендә өстенлекле юнәлешләрнең берсе булып тормый.**

**Дәресләрдә кулланырга мөмкин булган актив методларның тагын берсе – кечкенә төркемнәрдә эш. Моңа шул ук өстәл янында эшне дә кертергә була. Кирәк булганда, ике өч өстәлгә бер эш биреп, аларны берләштерергә, ягъни төркемне зурайтырга була. Бу бигрәк тә проектлар эшләгәндә отышлы.**

**Зур төркемнәрдә “Мозаика” алымын кулланырга була. Бу очракта балалар кечкенә төркемнәргә берләшәләр һәм информацион блок тәшкил итәләр. Һәр төркемнең үз материалы булырга һәм төркемдәге балалар башта шуны үзләштереп, иптәшләренә аңлаталар, ягъни һәрберсе тәрбияче роленә керә. Төркем эчендә эш төгәлләнгәч, башка төркемнәргә күчеп, анда үз материалларын аңлаталар, аларныкын тыңлыйлар. Кире һәрберсе үз төркеменә яңа материал аңлап кайта һәм иптәшләренә аңлата. Монда тәрбияченең төп эше – чыганаклар (дәреслек, өстәмә әдәбият, сүзлекләр, интернеттагы кирәкле сайтлар) белән тәэмин итү, эш белән җитәкчелек итү.**

**Яңа технологияләргә нигезләнгәндә, бала эшчәнлеге продуктив, иҗади, эзләнү характерын ала. Методның нигезендә балаһәм тәрбияченең диалогы тора. Актив методлар дигәндә, без А. М. Матюшкин, Т. В. Кудрявцев, М. И. Махмутов, И. Я Лернер, М. М. Леви һәм башкаларны саный алабыз.**

**Белем бирү эшчәнлегенен актив методлар кулланып укыту түбәндәге гомуми дидактик принципларга нигезләнә:**

**1.   проблемалылык принцибы**

**2.    «тискәре тәҗрибә» принцибы**

**3.    «Гадидән авырга» принцибы**

**4.   коллектив эшчәнлекне оештыру принцибы**

**5.   алгарышлы укыту принцибы**

**6.  уку вакытын экономияләү принцибы**

**Белем бирү эшчәнлегенен актив методлары белем һәм күнекмәләрне үзләштерү вакытын кыскартырга һәм мөстәкыйль эшкә күбрәк вакыт калдырырга мөмкинлек бирә, чөнки яңа белемнәрне үзләштерү практик күнегүләр белән бергә бара. Мәсәлән, теманы аңлату, ситуатив  күнегүләр башкару, эшлекле уен эшен берләштерергә була. Ягъни бала тәрбиячене тыңлап кына утырмый, бергә ниндидер шөгельне эшли, диалог аша үз фикерен белдерә, нәтиҗә ясый, үзенә бәя бирә.**

**Белем бирү эшчәнлегенен актив методларын 2 типка бүләләр. Беренчесенә проблемалы лекцияләр, практик дәресләр, семинарлар, конференцияләр, олимпиадалар һ.б. керә. Алар барысы да баланың мөстәкыйль эшләвен, проблема куя һәм чишү юлларын эзләвен күз алдында тота. Шөгельне иҗади эшләргә дә зур урын бирү сорала. Алар шактый ук вакытны алса да, балаларның фикерләү сәләтен, иҗади потенциалын үстерүдә аеруча зур роль уйный. Мәсәлән, әкиятләр, хикәяләр шигырьләр язу, табышмаклар уйлап чыгару, ребуслар ясау – аларны чишү, текстларны анализлау, үзгәртеп сөйләү, үзеңчә дәвам итү, схемалар, таблицалар ясау шактый ук кызыклы эшләр булып тора. Рәсемнәр, иллюстрацияләр ясауны да балалар яраталар.**

**Икенче типны исә имитацион алымнар: конкрет ситуацияне анализлау методы, эшлекле уеннар, рольле уеннар кебек төрләр тәшкил итә. Проблемалы ситуация тудыруда махсус каршылыкка керергә яки бала ялгышын да файдаланырга була. Мәсәлән, “Көз” темасын үткәндә “Нәрсә? Нинди?” сорауларга җавап бирергә өчен балаларга башта күз белән күрергә кирәк нәрсә ул көз, нинди була ул.**

**Мультимедия чаралары кулланылмаган дәресләр сирәктер хәзер. Әзерләнү өчен шактый вакытны алса да, дәрестә үзен бик яхшы аклый: бала тәрбиячене тыңлау белән бергә, күрү сәләтен дә эшкә җигә, әгәр шул биремнәрне үзе үтәсә, нәтиҗә тагын да арта. Нәкъ менә эштә балалар тәрбиячеләре җитәкчелегендә үз интеллектларын һәрьяклап үстерү, белем алу һәм тормыш мәсьәләләрен хәл итү өчен мәгълүмат туплау ысулларына ия булу максатында, компьютер технологияләрен кулланырга өйрәнәләр, материаллар, рәсемнәр, схемалар, диаграммалар табалар, үзләре ясыйлар. Компьютер – белем алу өлкәсендәге максатка ирешү, укыту процессын баету, активлаштыру, бала шәхесе һәм укытучының һөнәри осталыгы үсешенә йогынты ясау чарасы ул. Димәк, компьютер технологияләреннән файдалану – балаларның танып- белү эшчәнлеген тагын да нәтиҗәлерәк оештыру мөмкинлеге бирә. Бу исә аларның активлыгын һәм зирәклеген, иҗади сәләтен үстерергә, һичшиксез, ярдәм итә.**

**Яңа мәгълүмати технологияләр проект эшчәнлеген киң җәелдерергә дә мөмкинлек бирә. Шөгыльләрдә эшләнергә мөмкин булган кечкенә проектлар да, презентация ясау белән төгәлләнүче зурлары да компьютер технологиясен куллануны күздә тота.**

**Проект эшчәнлегендә компьютер куллану нәтиҗәсендә: үзлектән белем алуга омтылыш арта, креативлык, шәхеснең үзбәясе үсә, Белем бирү эшчәнлегенен процессында таләп ителмәгән шәхси сыйфатлар ачыклана һәм үсә (иҗади эшкә осталык, музыка, рәсем сәнгате өлкәсендәге сәләт), яңа күнекмәләр булдырыла (мәгълүмат җыю, эшкәртү, компьютер презентациясе формасында тәкъдим итү, фикерләрен дәлилләү).**

**Гомумән, ФГОС шартларында шөгыльләрне төрләндерү өчен таләпләр дә, мөмкинлекләр дә арта. Бәхеткә, без аңа буш кул белән килмәдек: Ә.З.Рәхимовның иҗади үсеш технологиясе, А.Г.Яхинның әдәбиятны укытудагы үзенчәлекле системасы белән коралланып, КСО методын, М.Мәхмүтовның проблемалы укыту технологиясен үзләштергән хәлдә керәбез. Инде үз заманында ук бөек әдибебез Галимҗан Ибраһимовның: “Күп белдерүгә караганда аз белдереп, эзләнү орлыгын салу һәм эзләгәнен үзе табарга юллар күрсәтү – мөгаллим бирә ала торган хезмәтләрнең иң кадерлесе, иң зурысы” – дигән сүзләрен искә төшерсәк, татар мәгарифенең шактый ук алдынгы позициядә барганлыгын күрербез.**